Szokatlan esemény
Szokásos helyzet: Anglia, vidéki országút, kihalt környék, este, vihar, köd, a kocsi lerobban, öreg, lepusztult kastély, szívélyes háziak, vacsora, szállás. A "vendég" kissé szorongva indul a komornyik után, a kastély egyik elhagyatott szárnyába. Régi páncélok, pókháló, mogorva ősök festményei, bagoly-huhogás. Végül megérkeznek egy kis toronyszobába. A vendég megnézi a szobát: évszázados falak, múzeumba illő bútorzat, a fickó összeszedi magát, és az időtlennek tűnő komornyikhoz fordul: - Uram, elnézést, hogy megkérdem, de ebben a szobában nem történt valami szokatlan? A komornyik viasz-szerű arcára egy kis mosoly ül: - Uram, ebben a szobában emlékeim szerint legutóbb 43 éve történt szokatlan dolog. - Éspedig?! - Napkeltekor valaki élve jött ki a szobából. 